นายกรัฐมนตรี ขอบคุณประชาชนชาวบึงกาฬและหนองคาย ที่ให้การต้อนรับเป็นอย่างดี ยืนยันการลงพื้นที่เพื่อมาพบปะและรับฟังปัญหา ไม่ได้หวังผลทางการเมือง
นายกรัฐมนตรี ขอบคุณประชาชนชาวบึงกาฬและหนองคายที่ให้การต้อนรับเป็นอย่างดี ยืนยันการลงพื้นที่เพื่อมาพบปะและรับฟังปัญหา ไม่ได้หวังผลทางการเมือง

 พลเอก ประยุทธ์  จันทร์โอชา นายกรัฐมนตรี กล่าวภายหลังเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 บริเวณชั้น 1 อาคารเรียนรวมและปฏิบัติการ 1  มหาวิทยาลัยขอนแก่น วิทยาเขตหนองคาย ว่า รู้สึกมีความสุขที่ได้มีโอกาสมาพบกับพี่น้องประชาชนชาวจังหวัดบึงกาฬและจังหวัดหนองคาย ได้สัมผัสอากาศเย็นทำให้สดชื่นตั้งแต่เช้า แสดงให้เห็นว่ากำลังเข้าสู่ฤดูหนาว จึงขอให้ประชาชนรักษาสุขภาพและออกกำลังกายเพื่อให้ร่างกายอบอุ่น ไม่เป็นไข้หวัด

นายกรัฐมนตรี กล่าวขอบคุณพี่น้องประชาชน ข้าราชการและทุกภาคส่วนที่ให้การต้อนรับเป็นอย่างดี พร้อมยืนยันว่าการลงพื้นที่พบปะกับประชาชนเพื่อมาเยี่ยมเยียนพูดคุยรับฟังปัญหาจากพี่น้องประชาชน  ซึ่งเป็นหน้าที่ของรัฐบาล ไม่ได้หวังผลการเมืองแต่อย่างใด ซึ่งรัฐบาลกำลังทำก็เพื่อยกคุณภาพชีวิตที่ดีให้กับประชาชน สิ่งที่สำคัญคือ ทุกคนต้องช่วยกันสร้างความเข้า สร้างหลักคิด ร่วมมือกันปฏิรูปประเทศไทย ขออย่าขยายความขัดแย้งให้เกิดขึ้นอีก
 
สำหรับปัญหายาเสพติด นายกรัฐมนตรี กล่าวว่า แม้ว่ารัฐบาลจะมีมาตรการและมีการจับกุมได้จำนวนมาก แต่จำนวนยาเสพติดยังคงมีจำนวนมาก ดังนั้นการแก้ไขปัญหายาเสพติด รัฐบาลไม่สามารถแก้ไขปัญหาฝ่ายเดียว ทุกคนต้องร่วมมือกัน ต้องช่วยกันสร้างการรับรู้ให้ประชาชนมีความรู้เรื่องกฎหมายและช่วยกันลดจำนวนผู้เสพให้ลดลง